Diari Oficial de la Generalitat Valenciana


Sumari del DOGV 3731, del 14-04-2000 (2000/2868)

Convocatòria d'una beca per a la formació pràctica d'un/a periodista en el Servei de Relacions Públiques i Protocol de les Corts Valencianes.
---------------------------------------------------------------------------------------------------------------------------------------------

### Dades del document

Número de DOGV
:   3731

Data del DOGV
:   14-04-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/2868


Data del document
:   28-03-2000

Organisme emissor
:   Corts Valencianes

Tipus de document
:   Anunci

Descriptors 

:   * ajuda pública
    * suport econòmic
    * assignació per estudis
    * professió de la comunicació

Convocatòria d'una beca per a la formació pràctica d'un/a periodista en el Servei de Relacions Públiques i Protocol de les Corts Valencianes. [2000/X2868]
  
De conformitat amb el que disposa l'article 32, paràgraf 1, primer, del Reglament de la Cambra, la Mesa de les Corts Valencianes en la seua reunió del dia 28 de març de 2000, ha resolt convocar una beca per a la formació d'un/una periodista, d'acord amb les següents:
  
Bases
  
Primera. Objecte
  
Les Corts Valencianes convoquen una beca per a la formació pràctica d'un/a periodista en l'àmbit parlamentari, a desenvolupar en el Servei de Relacions Públiques i Protocol de les Corts Valencianes, en tasques tals com atenció a mitjans de comunicació, redacció de notes de premsa i reportatges, organització de rodes de premsa, elaboració d'articles d'opinió, entrevistes, gestió de publicitat, etc.
  
Segona. Durada i quantia
  
La beca esmentada tindrà una durada de 12 mesos i la seua quantia total serà d'1.624.992 pessetes brutes, que es percebran a l'acabament del mes, a raó de 135.416 pessetes, amb certificació prèvia de la lletrada major.
  
Les Corts Valencians contractaran una assegurança d'accidents i de malaltia per al/la becari/ària pel temps de durada de la beca, en el supòsit que no tinguera cobertes aquestes contingències.
  
La beca serà indivisible i improrrogable. Serà incompatible amb qualsevol altra beca concedida pel mateix període o amb qualsevol classe de treball remunerat.
  
La concessió o benefici de la beca no suposarà vinculació laboral o funcionarial entre el/la becari/ària i la Cambra.
  
Tercera. Sol·licitants
  
Poden sol·licitar la concessió de la beca els/les llicenciats/des en Ciències de la Informació (secció Periodisme) de nacionalitat espanyola que residesquen a la Comunitat Valenciana.
  
Es consideraran mèrits preferents:
  
Expedient acadèmic, fins un màxim de 4 punts.
  
Cursos sobre la matèria objecte de la convocatòria.
  
Curs postgrau universitari de més de 200 hores lectives, 4 punts.
  
Altres cursos, fins a 2 punts.
  
Coneixement de valencià, fins a 2 punts.
  
Coneixement d'altres idiomes de la CEE, fins a 2 punts.
  
Coneixements d'informàtica, fins a 2 punts.
  
Titulacions acadèmiques, sempre que no constituesquen requisit per a accedir a aquestes beques:
  
Llicenciatura: 1 punt.
  
Suficiència investigadora: 0,5 punts.
  
Tesi doctoral: 2 punts.
  
Experiència en tasques pròpies de gabinets de comunicació, particularment d'institucions públiques, fins a 3 punts.
  
La justificació dels mèrits recollits en l'anterior barem es realitzarà per qualsevol mitjà de prova admès en dret i en particular:
  
Per a títols acadèmics: original o fotocòpia compulsada.
  
Per als cursos: títols i certificacions del corresponent centre docent, sense perjudici que els aspirants puguen ser sotmesos a les proves que la comissió estime pertinents.
  
Per als idiomes: títols i certificacions del corresponent centre docent, sense perjudici que els aspirants puguen ser sotmesos a les proves que la comissió estime pertinents.
  
Per a l'experiència professional: certificacions de la corresponent empresa o institució.
  
Quarta. Sol·licituds
  
Els/les sol·licitants de la beca hauran de presentar una instància dirigida a la presidenta de les Corts Valencianes, al Registre General de les Corts Valencianes, c/ de la Llibertat núm. 10, de València, o en la forma establerta en l'article 38.4 de la Llei de Règim Jurídic de les Administracions Públiques i del Procediment Administratiu Comú, segons el model annex, acompanyada del DNI i de la documentació que acredite de manera fefaent les condicions a què es refereix la base anterior.
  
El termini de presentació de sol·licituds serà de 15 dies hàbils, comptadors des de la publicació d'aquestes bases en el DOGV i en el BOCV.
  
Cinquena
  
La Comissió de selecció estarà constituïda per:
  
Dos membres de la Mesa de les Corts Valencianes.
  
Un lletrat de les Corts Valencians.
  
Un/a assessor/a del Gabinet de Presidència de les Corts Valencianes.
  
El cap de Servei de Protocol i Relacions Públiques.
  
Un/a funcionari/ària de les Corts Valencianes que actuarà com a secretari/ària.
  
Abans dels vint dies següents a l'acabament del termini de presentació de sol·licituds, la comissió es reunirà per a examinar-les i elevar la proposta d'adjudicació a la Mesa de les Cortes.
  
La convocatòria de les beques podrà declarar-se deserta.
  
Es realitzarà una preselecció, segons els mèrits al·legats i valorats de conformitat amb la base tercera, i s'hi entendrà que han superat la preselecció aquells/es aspirants que obtinguen una qualificació igual o superior a 5 punts.
  
Els/les aspirants que hagen superat la preselecció seran convocats a la realització d'una entrevista i un supòsit pràctic que es puntuarà de 0 a 10 punts.
  
Resultarà adjudicatari/ària de la beca l'aspirant que obtinga major puntuació, una vegada realitzada la suma aritmètica de les dues puntuacions esmentades.
  
Es constituirà una borsa de reserva amb els/les aspirants a les beques que, havent superat la selecció, no en resulten adjudicataris/àries. La provisió de la beca vacant que puga produir-se per renúncia de l'adjudicatari/ària o suspensió o revocació de la Mesa de les Corts Valencianes es realitzarà mitjançant la borsa de reserva esmentada de forma automàtica per resolució de la Presidència de les Corts Valencianes. La borsa de reserva es mantindrà fins a l'acabament de les beques.
  
Sisena. Obligacions del becari/ària
  
El becari/ària, una vegada accepte la beca, adquireix els compromisos següents:
  
Presentar certificació que acredite que no pateix malaltia o defecte físic que impedesca la prestació dels estudis i treballs que comporta l'acceptació de la beca.
  
Presentar declaració jurada de no tenir cap relació laboral.
  
Complir les bases de la convocatòria i d'altres normes que resulten d'aplicació com a conseqüència d'aquesta.
  
Començar el benefici de la beca el dia que s'assenyale.
  
El/la becari/ària realitzarà les seues tasques a les dependències de les Corts Valencianes en les condicions de lloc i temps que se li indiquen, amb un mínim de sis hores diàries.
  
Els treballs realitzats seran propietat de les Corts Valencianes i no podran ser utilitzats pel/per l'autor/a sense l'autorització corresponent.
  
Les Corts Valencianes es reserven el dret de suspendre o, si fa el cas, revocar el fruïment de la beca, en el supòsit que el/la becari/ària no realitzara els seus treballs per a la seua formació pràctica en condicions satisfactòries.
  
L'incompliment del/de la becari/ària de les seues obligacions podrà donar lloc a la privació de la beca pel temps que quedara pendent, sense perjudici de les responsabilitats que resulten exigibles.
  
Contra aquest acord que no esgota la via administrativa, les persones interessades podran interposar recurs ordinari davant de la Mesa de les Corts Valencianes, en el termini d'un mes a partir de l'endemà de la publicació d'aquest acord en el Butlletí Oficial de les Corts Valencianes i en el Diari Oficial de la Generalitat Valenciana, de conformitat amb allò establert en l'article 114 i següents de la Llei de Règim Jurídic de les Administracions Públiques i del Procediment Administratiu Comú.
  
Palau de les Corts Valencianes, València, 28 de març de 2000.- La presidenta: Marcela Miró Pérez.
  
Annex
  
Model de sol·licitud
  
Convocatòria beca
  
(primer cognom)
  
(nom)
  
(segon cognom)
  
Data de naixement
  
Nacionalitat
  
Document Nacional d'Identitat
  
Adreça
  
Població
  
C. P.
  
Telèfon
  
Llicenciat/da en:
  
Mèrits que s'hi al·leguen:
  
València, ....... d ................ de 2000.